Noord-Korea lanseer langafstandvuurpylNoord-Korea se vlag wapper in die wind Foto; AP Amerika, Japan en Suid-Korea het Sondag Noord-Korea se lansering van ŉ vuurpyl skerp veroordeel. ŉ Berig uit Pyongyang, hoofstad van Noord-Korea, het daarop gedui dat die vuurpyl slegs gebruik is om ŉ satelliet in ŉ wentelbaan te plaas, maar volgens kritici was dit ŉ toets vir ŉ verbode missiel. Die sekuriteitsraad van die Verenigde Nasies sal Sondag vergader. Intussen het John Kerry, Amerika se minister van buitelandse sake, gesê die lansering van die missiel is ŉ “moedswillige oortreding van die VN Raad se resolusie oor Noord-Korea se gebruik van ballistiese missieltegnologie. “Dit is die tweede keer binne ŉ maand wat Noord-Korea kies om nie net die veiligheid van die Koreaanse skiereiland te bedreig nie, maar ook die streek en die VSA,” het hy gesê. Lees meer.